صحت اور خاندانی بہبود کی وزارت
قومی صحت اتھارٹی نے آیوشمان بھارت پردھان منتری جن آروگیہ یوجنا کے صحت فوائد پیکج میں ترمیم کی
تقریبا 400پروسیجرکی شرحوں میں ترمیم کی گئی
ترمیم شدہ پیکج میں بلیک فنگس سے متعلق نئے پیکج کو شامل کیاگیا
آنکولوجی کے لئے ترمیم شدہ پیکج سے ملک بھرمیں کینسرمریضوں کی دیکھ بھال میں بہتری ہوگی :
جناب منسکھ مانڈویا
آیوشمان بھارت پردھان منتری جن آروگیہ یوجنا  کو نافذ کرنے کے لئے اعلیٰ ادارہ قومی صحت اتھارٹی  نے اسکیم کے تحت صحت کے فائدے کے پیکج ماسٹرمیں تبدیلی کی ہے ۔ صحت فائدہ کے پیکج  کے ترمیمی ورژن میں اے بی پی ایم ۔ جے اے وائی کے تحت کچھ صحت پیکجوں کی شرحو ں کو 20فیصد سے 400فیصد تک بڑھایاگیاہے ۔تقریبا 400پروسیجرشرحوں میں ترمیم کی گئی ہے اور بلیک فنگس سے متعلق ایک نیا اضافی طبی بندوبست پیکج بھی جوڑاگیاہے ۔ ایچ بی پی 2.2کے نومبر 2021سے شروع ہونے کی امید ہے ۔
صحت اورخاندانی بہبود کے مرکزی وزیرجناب منسکھ مانڈویا نے خوشی ظاہرکرتے ہوئے کہاکہ مجھے خوشی ہے کہ صحت کے فوائد کے پیکج کا ترمیمی ورژن آیوشمان بھارت پردھان منتری جن آروگیہ کے تحت مستفدین کو بہتر صحت خدمات فراہم کرنے کے لئے سرفہرست اسپتالوں کو مضبوط کرے گا۔ آنکولوجی کے لئے ترمیمی پیکج ملک میں کینسرکے مریضوں کی دیکھ بھال کو مزید بہتربنائے گا ۔ بلیک فنگس سے متعلق نئے پیکجوں کے جڑنے سے مستفدین کو بڑافائدہ ملے گا۔ مجھے یقین ہے کہ ایچ بی پی پرائیویٹ اسپتالوں میں اسکیم کے نفاذ میں مزید بہتری کرے گا جس سے مستفدین پراضافی بوجھ نہیں پڑے گا۔ قومی صحت اتھارٹی  کے سی ای او ڈاکٹرآرایس شرمانے یقین دہانی کرائی کے این ایچ اے صحت کے فوائد کے پیکج ماسٹرکو جائز بنانے کے لئے شراکت داروں سے حاصل ردعمل پرمسلسل کام کرتاہے ۔ آیوشمان بھارت یوجناکی شروعات کے بعد سے زیادہ سے زیادہ بیماریوں کو کوور کرنے کے لئے نئے پیکج جوڑے گئے ہیں ۔ اوربہترصحت خدمات فراہم کرنے کے لئے پیکجوں کی شرحوں میں لگاتارتبدیلی کی جارہی ہے ۔ اسکیم کو موثرطورپرنافذ کرنے کے لئے تبدیلیوں کی ضرورت ہے ۔ ساتھ ساتھ ہی اس اسکیم کا فائدہ ملک کے الگ الگ حصوں میں لینے میں آسانی کے لئے لین دین سے متعلق بندوبست کانظام  کو بھی مضبوط بنایاگیاہے ۔ ریاستی صحت ایجنسیاں  جو فی الحال ایس جی پی کے کسی بھی پچھلے ورژن کو نافذ کررہی ہے ، وہ اب ایچ بی پی 2.2کے تازہ ترین ورژن کو اپنا سکتی ہے ۔ انھوں نے مزید کہاکہ این ایچ اے شراکت داروں اوراہم طبی اداروں کے ممتاز پروفیسروں سے مسلسل صلاح ومشورہ کررہے ہیں ۔این ایچ اے نے درج ذیل زمروں میں شرحوں میں ترامیم کی ہیں ۔
- ریڈی ایشن آنکولوجی پروسیجر
- طبی بندوبست سے متعلق پروسیجر جیسے ڈینگو کے لئے پروسیجر ، ایکیوٹ فیبرائل سے متعلق بیماری وغیرہ
- بلیک فنگس کے لئے سرجیکل پیکج علاج
- دیگرپروسیجر جیسے رائٹ /لیفٹ ہارٹ کیتھی ٹیرائی جیشن ، پی ڈی اے کلوزر ، آرتھوڈیسس ، کولیسس ٹیک ٹومی ، اپنڈیسک ٹومی وغیرہ
طبی بندوبست سے متعلق پروسیجر کے تحت وینٹی لیٹرکے ساتھ آئی سی یو کی شرحوں میں 100فیصد بناوینٹی لیٹر کے آئی سی یو کے لئے شرحوں میں 136فیصد ، ایچ ڈی یو کے لئے شرحوں میں 22فیصد کا اضافہ کیاگیاہے ۔ جب کہ روٹین وارڈ کے لئے قیمتوں میں 17فیصد کا اضافہ کیاگیا۔
فی الحال آیوشمان بھارت پی ایم –جے اے وائی نے 1669علاج پروسیجر میں ہیں ۔ جن میں سے 1080سرجیکل ، 588میڈیکل اور ایک دیگرپیکج ہیں ۔ وزیراعظم جناب نریندرمودی کے ویژن کے تحت آیوشمان بھارت پی ایم –جے اے وائی کا مقصد عالمی صحت کوریج کے ہدف کو حاصل کرنا اوردوردراز مقامات پررہنے والے شہریوں کو مفت اورسستی صحت خدمات فراہم کرنا ہے ۔
2018 میں آیوشمان بھارت اسکیم کو کل 1393پیکجوں کے ساتھ ایچ بی پی 1.0کے ساتھ لانچ کیاگیاتھا۔ اس اسکیم کا مقصد سماجی ، اقتصادی ، ذات پرمبنی مردم شماری  2011اعدادوشمار کے مطابق 10.74کروڑسے زیادہ غریب اورکمزورکنبوں  کو فی کنبہ 5لاکھ روپے سالانہ تک مفت اورکیش لیس صحت خدمات فراہم کرناہے ۔
اسکیم کی شروعات کے بعد سے 2.2کروڑسے زیادہ اہل مستفدین کو 24ہزار پینل میں درج صحت کی دیکھ بھال کی خدمات فراہم کرنے والے  کے بڑے نیٹ ورک کے ذریعہ فائدہ مل چکا ہے ۔ مستفدین کو بیماریوں اور طبی صورتحال کے مدنظر سیکنڈری ، ٹرٹیری اور ڈے کیئر پروسیجرکے لئے صحت کووریج فراہم کی گئی ہے ۔ صحت کے فوائد کا پیکج آیوشمان بھارت اسکیم کے ریڑھ ہے ۔ یہ نہ صرف فراہم کی جارہی صحت خدمات کے دائرے کا تعین کرتاہے بلکہ مستفدین کو مالی دشواریوں سے تحفظ کی حد مقررکرتاہے ۔ اس طرح ایچ بی پی کو کچھ اس طریقے سے ڈیزائن کیاگیاہے کہ اس میں زیادہ دشواری والی ، زیادہ پھیلنے والی اور وہ بیماریوں کو کوورکرتی ہے ، جو مریض کی جیب پرزیادہ بھاری پڑتاہے ۔